《炼丹砂 赠清静散人孙不二》
金朝·马钰

奉报富春姑。休要随余。而今非妇亦非夫。各自修完真面目，脱免三涂。

炼气莫教粗。上下宽舒。绵绵似有却如无。个里灵童调引动，得赴仙都。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。